Aarhuus Stifts-Tidende, 1841-11-18
En af de Embedshandlinger, som meest ere blevne lagte Justitsraad Gyldenfeldt til Last, er Uhrmagerlærling Joachim Petersens Arrestation i Anledning af et hos Uhrmager Madsen i Sorøe forøvet, imange Henseender høist mærkeligt Tyveri af nogle Lommeuhre m.v. Man har søgt at fremstille Joachim Petersen som en brødefri Martyr, som et ulykkeligt Offer for en ikke blot ubegrundet og uhensigtsmæssig, men endog uforsvarlig og uretfærdig Behandling; man har søgt at vække Medlidenheden for ham ved at fremhæve hans nitten Aar, hans uforskyldte Lidelser i tredive Ugers Fængsel. Følgende Oplysninger kunne maaskee hielpe til, at berigtige den offentlige Mening om denne Sag. Storehededag 1838 bleve endeel Uhre og Pibetøier bortstiaalne af Madsens Huus, hvis Dør var aflaaset, da Beboerne havde forladt det. Tyveriet var iværksat uden nogetsomhelst Brud paa Huset, og var følgelig foregaaet ved Hielp af falske Nøgler. Det er evident og af Joachim Petersen selv indrømmet, at Tyveriet næsten med Nødvendighed forudsatte en Kundskab til alle Forholdene paa Stedet, som kun han kunde have; det er oplyst, at han baade kunde og havde havt Leilighed til at forarbeide sig en falsk Dørnøgle; Deponenten Kragh har villet see ham inde i Huset, ved selve Værkstedet, paa den Tid, da Tyveriet nødvendig maa være foregaaet; Deponenten Rasmussen har bevundet, at Joachim Petersen i Fortrolighed, under Eder til ham har yttret, at man vilde slaae ham en Marsch, men at han godt kunde huske, saatidt det skulde være, at gjentage sine Forklaringer; at naar man vidste, hvor de (Tyvene) vare, saa kunde man maaskee nok faae dem til, at komme med dem (Uhrene); at man kunde sætte ham i Svedekassen en Maaneds Tid eller tor, og naar han saa kom ud, saa maatte han pille af." Det var disse Data, der vare tilstede, da Justitsraad Gyldenfeldt dicterede hans Arrestation. Disse Data ere langtfra at svækkes ved de fortsatte Undersøgelser, der mere og meere røbe, at Justitsraad Gyldenfeldt's Anskuelse om Sagen var den, som rimeligviis ogsaa er den sande, at Joachim Petersen nemlig har veiledet tvende tilfældigt gjennemreisende kjøbenhavnske Ungdomsvenner fra Ladegaarden til denne Fangst. Forhøret viser nemlig no ger sildigere, at Kjøbenhavns Politi maatte antage, at Tre af Hovedstadens velbekjendte Personer, Berggreen, Hoff og Burchrann, tit selvsamme Tid have unddraget sig den specielle Opsigt, og at de, efter deres Fællers Formening, havde gjort et langt Togt ud i Landet og derved et godt Coup. Jevnsides hermed opdagedes det, at tvende saadanne Personer, netop den Eftermiddag, Tyveriet skeete, vare passerede Sorøe, uden at melde sig, eller tilsyneladende at være inde hos Nogen. Og til alt dette kommer endnu, at Joachim Petersen har maattet vedgaae, at han umiddelbart for hans nylige Ankomst til Sorøe, havde gaaet paa Sjou, hos den bekjendte Hyrekudske Jørgensen i Hotel du Nord, hvor det udentvivl ikke har manglet ham paa Leilighed til at blive kjendt og fortrolig med Mange af Hovedstadens fordægtigste Folk. Joachim Petersen har været jaget af Uhrmager Ekegrens Lære i Kjøbenhavn, paa Grund af Utroskab, hvori han ogsaa har gjort sig skyldig som Lærling hos Madsen. De ovenanførte Prøver vise, at han er velbevandret i det Sprog, der udmærker Hovedstadens Forbryder=Colonier. At der altsaa var Anledning til at arrestere ham, der maa vel Alle være enige; Landsoverretten har udtrykkeligen indrømmet det. Derimod kan der vel være forskjellige Meninger og Hensigtsmæssigheden af denne ArrestationsLangvarighed, og dog ville neppe Mange betænke sig paa, at erklære sig derfor, naar de have gjort sig bekjendte med følgende Omstændigheder. Justitsraad Gyldenfeldt havde nemlig sat sig i Correspondence med Kjøbenhavns Politii, og dette havde tilmeldt ham, at det for Øieblikket Jntet vidste om Tyveriet eller mod Joachim Petersen. Siden - den 11te October – saae Justitsraaden sig istand til, at meddeele det kjøbenhavnske Politii, at et Rygte nu existerede i Sorøe, hvorefter nysnævnte Politi skulde være sat i Besiddelse af de stiaalne Uhre, at dette Rygte antoges at hidrøre fra en herværende Medvider, som nu derved troede sig sikkret, at Joachim Petersen antoges for denne Medvider, hvisaarsag Justitsraaden ex officio bad sig givet al den Oplysning herom, Kjøbenhavns Politi maatte være i Besiddelse af. Da Justitsraad Gyldenfeldt den 22de Novbr. endnu ikke havde faaet Svar paa denne Forespørgsel, erindrede han det kjøbenhavnske Politi om Svar, og dette afgaves da endelig den 30te Novbr. derhen, at dette Politi ikke saae sig istand til at forklare dette Rygte. Bestemt og udtrykkeligen har Justitsraad Gyldenfeldt, fordret det kjøbenhavnske Politi afæsket en yderligere Forklaring, fordi han vidste, tilsidst endog fra dette selv, at idetmindste nogle af Kosterne vare komne det tilhænde, medens det derimod paa ingen Maade havde villet yttre sig om, hvo Gierningsmanden var.